text: Han gjorde tunge snedkermøbler lette og elegante
  16 januar 2014 kl. 06.31
  Møbelkunstneren Børge Mogensen blev et symbol på den danske velfærd, da mange af hans møbler kom ind i danske hjem i 60erne. Nu fejres hans hundredårsjubilæum på Trapholt.
  Som 28-årig blev Børge Mogensen ansat hos FDB ? i dag Coop.
  De ville have ham til at udvikle stilfulde møbler, som de fleste havde råd til.
  Og det gjorde han i en grad, at med velfærden kom der til at stå rigtigt mange af hans møbler i danske hjem.
  Hans enkle møbler var en reaktion mod datidens tunge snedkermøbler.
  - Sofasæt behøver ikke at ligne skinker fyldt med vand. Hvorfor stoppe en lille lejlighed til randen med tunge og upraktiske møbler, når det er muligt at investere i skabe og borde, der både er lette og så snildt fremstillet, at de kan rumme mere og bruges i flere sammenhænge, sagde Børge Mogensen.
  Udstillingen kan ses fra den 23. januar på museet Trapholt i Kolding.
  Trapholts hjemmeside.
  